《闻哭》
宋代·王令

冬温春疫早，死者晨满街。
但闻哭子悲，不闻哭母哀。
老慈爱益深，壮刚气则乖。
嗜欲夺天性，情恩占妻孩。
诗三百具存，声已亡南陔。
人情古不美，况复嗟今哉。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。